smcproject/ml-wiki-sentences huggingface dataset:
ഉണ്ണികൃഷ്ണൻ തന്റെ ജീവിതം നശിപ്പിച്ചവരെ ഓരോരുത്തരായി ഭായിയുടെ സഹായത്തോടെ കൊല്ലുന്നു, പക്ഷേ കണ്ണനെ കൊല്ലാനുള്ള ഉദ്യമം തെറ്റുന്നു.
മരിക്കുന്നതിന് മുമ്പ് ഭായിയാണ് തന്റെ കൊലയാളിയെന്ന്കണ്ണൻ വെളിപ്പെടുത്തുന്നു.
സോമസുന്ദരം ഒരു മനുഷ്യവേട്ട ആരംഭിക്കുന്നു, എന്നിരുന്നാലും  പിടികൂടുന്നതിന് മുമ്പ് സോമസുന്ദരം ഭായിയെ കുത്തിക്കൊലപ്പെടുത്തി.
തുടർന്ന് ഉണ്ണികൃഷ്ണൻ ഫാദർ വർഗീസിനെ അവസാനമായി സന്ദർശിച്ച് വൈദികനോട് പ്രാർത്ഥിക്കാൻ ആവശ്യപ്പെടുന്നു.
ഇതിനിടയിൽ, സോമസുന്ദരം മഹമ്മദിനെ കസ്റ്റഡിയിലെടുക്കുകയും ഉണ്ണികൃഷ്ണനെ അറസ്റ്റ് ചെയ്യാൻ അവന്റെ കുറ്റസമ്മതം ഉപയോഗിക്കുകയും ചെയ്യുന്നു.
അവസാന ഘട്ടത്തിൽ, വധശിക്ഷയ്ക്ക് വിധിക്കപ്പെട്ട ഉണ്ണികൃഷ്ണനെ അശ്വതി വിജയകരമായി പ്രോസിക്യൂട്ട് ചെയ്യുന്നു.
വിധിക്ക് ശേഷം അശ്വതി ആത്മഹത്യ ചെയ്തു.
ഉണ്ണികൃഷ്ണൻ കസ്റ്റഡിയിൽ നിന്ന് രക്ഷപ്പെടുന്നു, പക്ഷേ താൽക്കാലികമായി മാത്രം; പോലീസ് അവനെ വെടിവച്ചു വീഴ്ത്തുമ്പോൾ, സോമസുന്ദരം അബദ്ധത്തിൽ അലക്‌സിന്റെ കയ്യാൽ കൊല്ലപ്പെടുന്നു.
ഫാദർ വർഗീസിന്റെ മടിയിൽകിടന്ന് അലക്‌സിന്റെ സാന്നിധ്യത്തിൽ ഉണ്ണികൃഷ്ണൻ മരിക്കുന്നു.
താരം വേഷം 1 വിനു മോഹൻ ഉണ്ണികൃഷ്ണൻ 2 ഭാമ അച്ചു 3 ശങ്കർ മസ്താൻ ഭായി 4 അനൂപ് ചന്ദ്രൻ ഫാദർ വർഗീസ് ചെമ്പൻതൊട്ടി 5 സൈജു കുറുപ്പ് ആന്റണി അലക്സ് 6 ശ്രീലത നമ്പൂതിരി 7 ദേവൻ കൃഷ്ണൻ 8 ഊർമ്മിള ഉണ്ണി ദേവകി 9 അംബിക മോഹൻ അച്ചുവിന്റെ അമ്മ 10 നാരായണൻ കുട്ടി അബുക്കാ 11 കലാശാല ബാബു ചന്ദ്രദാസ് 12 സന്തോഷ് കോഴി രാജൻ 13 കൊല്ലം അജിത്ത് നാരായണൻ 14 മാമുക്കോയ ഇക്ക ഗാനങ്ങൾ
ഗാനങ്ങൾ : ബിച്ചു തിരുമല ഈണം : എസ്.പി. വെങ്കിടേഷ് നമ്പർ.
പാട്ട് പാട്ടുകാർ രചന 1 ചെണ്ടുമല്ലി താഴ്‌വരയിൽ" ഉണ്ണിമേനോൻ , സുജാത പുലിക്കോട്ടിൽ ഹൈദരാലി 2 ഇൻഷാ അല്ലാഹ് ജി. വേണുഗോപാൽ 3 ഉണ്ണിക്കുരുളുക്കൾ എം.ജി. ശ്രീകുമാർ 4 മധുവും എന്നഴകെ മധു ബാലകൃഷ്ണൻ വാസു അരീക്കോട്
റഫറൻസുകൾ ഫിലിം ഓഡിയോ കൂട്ടുകാർ ഔദ്യോഗിക വെബ്സൈറ്റ് Archived 2004-03-25 at the Wayback Machine .
ഇപ്പോൾ പ്രചരിക്കുന്ന ലേഖനം Archived 2017-05-10 at the Wayback Machine .
CompleteMovie ലേഖനം മല്ലുമൂവീസിലെ കൂട്ടുകാർ ലേഖനം Archived 2010-11-27 at the Wayback Machine .
കൂട്ടുകാർ മലയാളം സിനിമയെ കുറിച്ച് ചർച്ച ചെയ്യുക Archived 2011-01-12 at the Wayback Machine .
ബാഹ്യ ലിങ്കുകൾ കൂട്ടുകാർ (2010) വിഡിയോ യൂട്യൂബിൽ കൂട്ടുകാർ (2010)/ കൂട്ടുകാർ ഇന്റർനെറ്റ് മൂവി ഡാറ്റാബേസിൽ
കൃഷ്ണചന്ദ്രൻ ഇംഗ്ലീഷ് വിലാസം https://ml.wikipedia.org/wiki/T.
N._Krishnachandran
മലയാളത്തിലെ ഒരു ചലച്ചിത്രഗായകനാണ് ടി.എൻ. കൃഷ്ണചന്ദ്രൻ (ജനനം: ജൂൺ 16, 1960).
സ്വദേശം മലപ്പുറം ജില്ലയിലെ നിലമ്പൂർ .
അച്ഛൻ നാരായണരാജ കൃഷിവകുപ്പിൽ ജോയിന്റ് ഡയറക്ടറായിരുന്നു.
നിലമ്പൂർ കോവിലകത്തെ നളിനിരാജയാണ് അമ്മ.
നിലമ്പൂർ ഗവൺമെന്റ് മാനവേദൻ ഹൈസ്‌കൂളിലായിരുന്നു പത്താംക്ളാസ് വരെ പഠനം.
ചിറ്റൂർ കോളേജിൽ ബി എ മ്യൂസിക്കിൽ ഒന്നാം റാങ്ക് ഹോൾഡർ.
മദ്രാസിൽ എം. എ. മ്യൂസിക്കിന് ചേർന്നെങ്കിലും പൂർത്തിയാക്കിയില്ല.
ഗായകൻ, അഭിനേതാവ്, ഡബ്ബിംഗ് ആർട്ടിസ്റ്റ്, അവതാരകൻ കൂടാതെ അമൃത ടി വി ചാനലിന്റെ ചീഫ് എക്സിക്യൂട്ടീവ് കൂടിയാണിപ്പോൾ കൃഷ്ണചന്ദ്രൻ .
അഭിനയം, ശബ്ദദാനം, പിന്നണിഗാനം എന്നിങ്ങനെ മൂന്ന് രംഗത്താണ് കൃഷ്ണചന്ദ്രൻ സിനിമയിൽ പ്രവർത്തിച്ചത്.
1982 -ൽ 'ഇണ'യിലെ 'വെള്ളിച്ചില്ലും വിതറി' എന്ന ഗാനമാണ് ആദ്യമായി  പിന്നണിപാടിയത് .
1994-ൽ കാബൂളിവാലയിൽ വിനീതിനും 1997-ൽ അനിയത്തിപ്രാവിൽ കുഞ്ചാക്കോ ബോബനും വേണ്ടി ഡബ് ചെയ്തതിനു മികച്ച ഡബ്ബിംഗ് ആർട്ടിസ്റ്റിനുള്ള ദേശീയ അവാർഡ് ലഭിച്ചിരുന്നു .
1978-ൽ രതിനിർവേദം എന്ന പദ്മരാജൻ ചിത്രത്തിലെ പപ്പു എന്ന കഥാപത്രത്തെ അഭിനയിച്ചുകൊണ്ട് നടനായിആണ് കൃഷണചന്ദ്രൻ തന്റെ സിനിമാജീവിതം തുടങ്ങിയത്.
ഐ വി ശശിയുടെ 'ഈ നാട്' എന്ന സിനിമയിലൂടെ അഭിനയം തുടർന്നു.
ശക്തി, ഉണരൂ, യുവജനോത്സവം, ബെൽറ്റ്‌ മത്തായി, സന്ധ്യക്കെന്തിനു സിന്ദൂരം എന്നിവ അഭിനയിച്ച പ്രധാന ചിത്രങ്ങൾ.
സിനിമ രംഗത്ത് സജീവമായ അഭിനേത്രി വനിതയാണ് ഭാര്യ.
അല്പകാലം നീണ്ടുനിന്ന പ്രണയത്തിനൊടുവിൽ 1986 മേയ് 11-ന് കൊല്ലൂർ മൂകാംബികാ ക്ഷേത്രത്തിൽ വച്ചായിരുന്നു ഇവരുടെ വിവാഹം.
1990-ൽ ജനിച്ച മകൾ അമൃതവർഷിണി നിലവിൽ അമേരിക്കയിൽ ജോലി ചെയ്യുന്നു .
പുറം കണ്ണികൾ M3DB-യിൽ കൃഷ്ണചന്ദ്രൻ ഇന്റർനെറ്റ് മൂവി ഡാറ്റാബേസിൽ നിന്ന് കൃഷ്ണചന്ദ്രൻ അവലംബങ്ങൾ
സ്ത്രീ വന്ധ്യത സ്ത്രീകളിൽ ഗർഭധാരണം നടക്കാത്ത അവസ്ഥയെ സൂചിപ്പിക്കുന്നു .
ഇത് ഏകദേശം 48 ദശലക്ഷം സ്ത്രീകളെ ബാധിക്കുന്നു, ദക്ഷിണേഷ്യ, സബ്-സഹാറൻ ആഫ്രിക്ക, വടക്കേ ആഫ്രിക്ക/മിഡിൽ ഈസ്റ്റ്, മധ്യ/കിഴക്കൻ യൂറോപ്പ്, മധ്യേഷ്യ എന്നിവിടങ്ങളിലെ സ്ത്രീകളെ വന്ധ്യതയുടെ ഏറ്റവും കൂടുതൽ ബാധിക്കുന്നു.
പോഷകാഹാരം, രോഗങ്ങൾ, ഗർഭാശയത്തിൻറെ മറ്റ് വൈകല്യങ്ങൾ എന്നിവയുൾപ്പെടെ നിരവധി കാരണങ്ങൾ മൂലം വന്ധ്യതയുണ്ടാവാം.
വന്ധ്യത ലോകമെമ്പാടുമുള്ള സ്ത്രീകളെ ബാധിക്കുന്നു, അതിനെ ചുറ്റിപ്പറ്റിയുള്ള സാംസ്കാരികവും സാമൂഹികവുമായ അപമാനം വ്യത്യസ്തമാണ്.
സ്ത്രീ വന്ധ്യതയുടെ കാരണങ്ങളും ഘടകങ്ങളും അടിസ്ഥാനപരമായി അവ നേടിയതാണോ ജനിതകമാണോ അതോ കർശനമായി സ്ഥാനം അനുസരിച്ച് തരംതിരിക്കാം.
സ്ത്രീ വന്ധ്യതയുടെ ഘടകങ്ങളെ സ്വായത്തമാക്കിയതോ ജനിതകമോ ആയി തരംതിരിക്കാനാകുമെങ്കിലും, സ്ത്രീ വന്ധ്യത സാധാരണയായി കൂടുതലോ കുറവോ പ്രകൃതിയുടെയും പോഷണത്തിന്റെയും സംയോജനമാണ്.
കൂടാതെ, സ്ത്രീ വന്ധ്യതയുടെ ഏതെങ്കിലും ഒരു അപകട ഘടകത്തിന്റെ സാന്നിദ്ധ്യം (പുകവലി പോലുള്ളവ, താഴെപ്പറയുന്നവ) വന്ധ്യതയ്ക്ക് കാരണമാകണമെന്നില്ല, ഒരു സ്ത്രീ തീർച്ചയായും വന്ധ്യതയാണെങ്കിൽപ്പോലും, വന്ധ്യതയെ ഏതെങ്കിലും ഒരു അപകട ഘടകത്തെ കുറ്റപ്പെടുത്താനാവില്ല.
അപകട ഘടകം നിലവിലുണ്ട് (അല്ലെങ്കിൽ ഉണ്ടായിട്ടുണ്ട്).
സ്വായത്തമാക്കിയവ
അമേരിക്കൻ സൊസൈറ്റി ഫോർ റീപ്രൊഡക്റ്റീവ് മെഡിസിൻ (എഎസ്ആർഎം) അനുസരിച്ച്, പ്രായം, പുകവലി, ലൈംഗികമായി പകരുന്ന അണുബാധകൾ, അമിതഭാരം അല്ലെങ്കിൽ ഭാരക്കുറവ് എന്നിവയെല്ലാം പ്രത്യുൽപാദനക്ഷമതയെ ബാധിക്കും.
വിശാലമായ അർത്ഥത്തിൽ, സ്വായത്തമാകിയ ഘടകങ്ങളിൽ ജനിതക പരിവർത്തനത്തെ അടിസ്ഥാനമാക്കിയുള്ളതല്ലാത്ത ഏതൊരു ഘടകവും പ്രായോഗികമായി ഉൾപ്പെടുന്നു, ഗര്ഭപിണ്ഡത്തിന്റെ വികാസ സമയത്ത് വിഷവസ്തുക്കളുമായി ഏതെങ്കിലും ഇൻട്രാ ഗർഭാശയ എക്സ്പോഷർ ഉൾപ്പെടുന്നു, ഇത് പ്രായപൂർത്തിയാവുമ്പോൾ ഇത് വന്ധ്യതയായി പ്രത്യക്ഷപ്പെടാം.
റഫറൻസുകൾ ↑ 1 2 {{ cite journal }} :  CS1 maint: unflagged free DOI ( link )
കാഞ്ജി ഇംഗ്ലീഷ് വിലാസം https://ml.wikipedia.org/wiki/Kanji ഈ താൾ പൂർണ്ണമായോ ഭാഗികമായോ ഇംഗ്ലീഷ് വിക്കിപീഡിയയിലെ « Kanji » എന്ന താളിന്റെ തർജ്ജമയായി നിർമ്മിച്ചതാണ്‌.
ജാപ്പനീസ് എഴുത്ത് സമ്പ്രദായത്തിൽ ഉപയോഗിക്കുന്ന ചൈനീസ് ചിഹ്നങ്ങളാണ് കാഞ്ജി ( ജാപ്പനീസ് : 漢字, Kanji).
ജാപ്പനീസ് സിലബിക് സ്ക്രിപ്റ്റുകളായ ഹിരഗാന , കത്തക്കാന എന്നിവയ്ക്കൊപ്പം അവ ഉപയോഗിക്കുന്നു.
കാഞ്ജി എന്ന ജാപ്പനീസ് പദത്തിന്റെ അർത്ഥം "ഹാൻ അക്ഷരങ്ങൾ" എന്നാണ്.
ചില കാഞ്ജിക്ക് ചൈനീസ് ഭാഷയ്ക്ക് സമാനമായ അർത്ഥവും ഉച്ചാരണവും ഉണ്ടെങ്കിലും, ചിലതിന് വളരെ വ്യത്യസ്തമായ അർത്ഥങ്ങളും ഉച്ചാരണങ്ങളും ഉണ്ടായിരിക്കാം.
ആദ്യ കാലത്ത് ജപ്പാൻ ചൈനീസ് അക്ഷരങ്ങൾ മാത്രമുപയോഗിച്ചാണ് എഴുതിയിരുന്നത് .
ഇന്ന് കാഞ്ജിക്കൊപ്പം ഹിരഗാനയും കത്തക്കാനയും കൂടെ ചേർത്താണ് എഴുതുന്നത്.
ഹിരഗാനയും കത്തക്കാനയും ജാപ്പനീസ് ജനത പിന്നീട് ഭാഷയെഴുതാനുള്ള എളുപ്പത്തിനും വ്യാകരണ ആവശ്യങ്ങൾക്കുമായി സൃഷ്ടിച്ചതാണ്.
ഹിരഗാനയും കത്തക്കാനയും ഒരുമിച്ച് കന (かな) എന്ന് പറയും.
കന അക്ഷരങ്ങളെപോലെയാണ്, ഓരോ അക്ഷരത്തിനും അതിന്റെതായ ഉച്ചാരണമുണ്ട്.
എന്നാൽ, കാഞ്ജി ഒരു വാക്കിനെപോലെയാണ്.
ഓരോ കാഞ്ജിക്കും ഒന്നോ അതിലതികമോ അർത്ഥങ്ങളും ഉച്ചാരണങ്ങളും ഉണ്ടാകും.
ആയിരക്കണക്കിനു  കാഞ്ജികളുണ്ട്.
കാഞ്ജിയെ മന എന്നും വിളിക്കുന്നു (真名, "യഥാർത്ഥ പേര്, യഥാർത്ഥ പ്രതീകം").
ഹാൽ‌പെർ‌ന്റെ കെ‌.
ഡി ഇൻ‌ഡെക്സിംഗ് സിസ്റ്റം അനുസരിച്ച് മിക്ക ജോയോ-കാഞ്ചികളെയും പട്ടികപ്പെടുത്തുന്ന ഒരു ചിത്രം ചരിത്രം കടും പച്ചയിൽ‌ : ഇന്നത്തെ കാലത്ത് ചൈനീസ് അക്ഷരങ്ങൾ ഉപയോഗിക്കുന്ന രാജ്യങ്ങൾ.
( ജപ്പാൻ‌ , ചൈന , ദക്ഷിണ കൊറിയ , മലേഷ്യ ) ഇളം പച്ചയിൽ‌: പഴയകാലത്ത് ഉപയോഗിക്കുന്നുണ്ടായിരുന്നെങ്കിലും ഇന്ന് ഉപയോഗിക്കുന്നില്ല ( മംഗോളിയ , വിയറ്റ്നാം , ഉത്തര കൊറിയ )
ചൈനയിൽ നിന്ന് ഇറക്കുമതി ചെയ്ത ഔദ്യോഗിക മുദ്രകൾ, അക്ഷരങ്ങൾ, വാളുകൾ, നാണയങ്ങൾ, കണ്ണാടികൾ, മറ്റ് അലങ്കാര വസ്തുക്കൾ എന്നിവയിലൂടെയാണ് ചൈനീസ് അക്ഷരങ്ങൾ ആദ്യമായി ജപ്പാനിലെത്തിയത്.
ഇന്നത്തെ കാലത്ത്, ജാപ്പനീസ്  ഭാഷയുടെ ഭാഗങ്ങൾ (സാധാരണയായി ഉള്ളടക്ക പദങ്ങൾ) നാമങ്ങൾ, നാമവിശേഷണ കാണ്ഡം, ക്രിയാ കാണ്ഡം എന്നിവ എഴുതാൻ കാഞ്ജി ഉപയോഗിക്കുന്നു.
ആദ്യകാല ജാപ്പനീസ് രേഖകൾ യമാതോ കോടതിയിൽ ജോലി ചെയ്യുന്ന ദ്വിഭാഷാ ചൈനീസ് അല്ലെങ്കിൽ കൊറിയൻ ഉദ്യോഗസ്ഥർ എഴുതിയതാകാം.
ചക്രവർത്തി സ്യൂക്കോയുടെ (593–628) ഭരണകാലത്ത്, യമാതോ കോടതി ചൈനയിലേക്ക് പൂർണ്ണ തോതിലുള്ള നയതന്ത്ര ദൗത്യങ്ങൾ അയയ്ക്കാൻ തുടങ്ങി, ഇത് ജാപ്പനീസ് കോടതിയിൽ ചൈനീസ് അക്ഷരങ്ങളിലെ സാക്ഷരത വർദ്ധിപ്പിക്കുന്നതിന് കാരണമായി.
പുരാതന കാലത്ത് പേപ്പർ വളരെ അപൂർവമായിരുന്നതിനാൽ ആളുകൾ കാഞ്ജി നേർത്തതും ചതുരാകൃതിയിലുള്ളതുമായ മരക്കഷണങ്ങളിൽ ആയിരുന്നു എഴുതിയിരുന്നത്.
ലിപി പരിഷ്കരണം
1946 ൽ, രണ്ടാം ലോകമഹായുദ്ധ ത്തിനുശേഷം ജപ്പാനിലെ സഖ്യസേനയുടെ കീഴിലും, സഖ്യശക്തികളുടെ പരമോന്നത കമാൻഡറുടെ നേതൃത്വത്തിലും, ജാപ്പനീസ് സർക്കാർ ഓർത്തോഗ്രാഫിക് പരിഷ്കാരങ്ങളുടെ ഒരു പരമ്പര ആരംഭിച്ചു, സാഹിത്യത്തിൽ ഉപയോഗിക്കുന്ന കാഞ്ജി പഠിക്കാനും, ലളിതമാക്കാനും കുട്ടികളെ സഹായിക്കുന്നതിനായിരുന്നു ഇത്.
ചില കാഞ്ജികൾക്ക് ലളിതമായ രൂപങ്ങൾ നൽകി, അവയെ ഷിൻജിതായ് (新字体) എന്ന് വിളിക്കുന്നു.
ക്യോയിക്കു കാഞ്ജി
പ്രാഥമിക വിദ്യാകാലത്ത് ജാപ്പനീസ് കുട്ടികൾ പഠിക്കുന്ന ആദ്യത്തെ 1,026 കാഞ്ജി അക്ഷരങ്ങളാണ് ക്യോയിക്കു കാഞ്ജി (教育漢字, അക്ഷരാർത്ഥത്തിൽ- വിദ്യാഭ്യാസ കാഞ്ജി).
ജാപ്പനീസ് വിദ്യാഭ്യാസ മന്ത്രാലയമാണ് ഈ കാഞ്ജികളുടെ പട്ടിക നിർമ്മിക്കുന്നതും പരിപാലിക്കുന്നതും.
ജോയോ കാഞ്ജി
2,136 കാഞ്ജികളും, (ക്യോയിക്കു കാഞ്ജികളും, കൂടാതെ ജൂനിയർ ഹൈസ്കൂളിലും ഹൈസ്കൂളിലും പഠിപ്പിച്ച 1,130 അധിക കഞ്ജികളും) ചേർന്നതാണ് ജോയോ കാഞ്ജികൾ (常用漢字, അക്ഷരാർത്ഥത്തിൽ- പതിവായി ഉപയോഗിക്കുന്ന കാഞ്ജി).
ജിൻ‌മെയോ കാഞ്ജി
സെപ്റ്റംബർ 25, 2017 ലെ കണക്കനുസരിച്ച്, ജിൻ‌മെയോ കാഞ്ചി (人名用漢字, അക്ഷരാർത്ഥത്തിൽ, വ്യക്തികളുടെ പേരുകളിൽ ഉപയോഗിക്കുന്ന കാഞ്ജി) 863 അക്ഷരങ്ങൾ ഉൾക്കൊള്ളുന്നു.
ഹ്യോഗായ് കാഞ്ജി
ജോയോ കാഞ്ജിയുടെയോ, ജിൻ‌മെയോ കാഞ്ജിയുടെയോ പട്ടികകളിൽ‌ അടങ്ങിയിട്ടില്ലാത്ത കാഞ്ജികളാണ് ഹ്യോഗായ് കാഞ്ജി (表外漢字അക്ഷരാർത്ഥത്തിൽ, പട്ടികപെടുത്താത്ത കാഞ്ജികൾ).
കാഞ്ജിയുടെ ആകെ എണ്ണം
ചൈനീസ് അക്ഷരങ്ങളുടെ കൃത്യമായ ഒരു എണ്ണം ഇല്ലാത്തതുപോലെ, കാഞ്ജി അക്ഷരങ്ങളുടെയും കൃത്യമായ ഒരു എണ്ണം ഇല്ല.
ജാപ്പനീസ് ഭാഷയിലെ അടിസ്ഥാന സാക്ഷരതയ്ക്ക് 2,136 ജോയോ കാഞ്ജികൾ ആവശ്യമാണെന്ന് കണക്കാക്കപ്പെടുന്നു.
ജപ്പാനിലെ ഭൂരിപക്ഷം പേരും ആയിരത്തിലതികം അക്ഷരങ്ങൾ സാധാരണയായി ഉപയോഗിക്കുകയും മനസ്സിലാക്കുകയും ചെയ്യുന്നു, കൂടാതെ ആയിരക്കണക്കിന് അക്ഷരങ്ങൾ  ഇടയ്ക്കിടെ മാത്രം ഉപയോഗിക്കുകയും ചെയ്യുന്നു.
1994 ൽ ചൈനയിൽ പ്രസിദ്ധീകരിച്ച ജൊങ്ഹുവ സിഹായി- യിൽ (ഒരു ചൈനീസ് നിഘണ്ടു) ഏകദേശം 85,000 കാഞ്ജികൾ അടങ്ങിയിരിക്കുന്നു, എന്നാൽ അവയിൽ ഭൂരിഭാഗവും രാജ്യത്ത് സാധാരണ ഉപയോഗത്തിലില്ല.
കാഞ്ജിയുടെ വായനാ രീതി
ജാപ്പനീസ് ഭാഷയിലേക്ക് കാഞ്ജി കടമെടുത്ത രീതി കാരണം, ഒന്നോ അതിലധികമോ വ്യത്യസ്ത വാക്കുകൾ എഴുതാൻ ഒരൊറ്റ കാഞ്ജ് ഉപയോഗിക്കാം.
ഒരേ കാഞ്ജി വ്യത്യസ്ത രീതികളിൽ ഉച്ചരിക്കുകയും ചെയ്യാം.
ഒന്നിൽ കൂടുതൽ വായനാരീതികൾ ബുദ്ധിയിൽ സജീവമാകുമെങ്കിലും, ഏത് വായനാരീതിയാണ് ഉചിതമെന്ന് തീരുമാനിക്കുന്നത് അത് ഏത് പദത്തെ പ്രതിനിധീകരിക്കുന്നുവെന്ന് തിരിച്ചറിയുന്നതിനെ ആശ്രയിച്ചിരിക്കുന്നു, ഇത് സാധാരണയായി സന്ദർഭം, ഉദ്ദേശിച്ച അർത്ഥം എന്നിവയിൽ നിന്ന് നിർണ്ണയിക്കാനാകും, ആ കാഞ്ജി ഒരു സംയുക്ത പദത്തിന്റെ ഭാഗമാണോ അതോ ഒരു സ്വതന്ത്ര വാക്കാണോ, ചിലപ്പോൾ വാക്യത്തിനുള്ളിലെ സ്ഥാനം എന്നിവയിൽ നിന്നൊക്കെ നിർണ്ണയിക്കാനാകും.
ഉദാഹരണത്തിന്, 今日 സാധാരണയായി വായിക്കുന്നത് " ക്യോ " എന്നാണ്, (അർത്ഥം "ഇന്ന്"), എന്നാൽ ഔപചാരിക രചനയിൽ 今日നെ, " ക്യോ " എന്നതിന് പകരം " കൊന്നിച്ചി " എന്നാണ് വായിക്കുക, (അർത്ഥം "ഇപ്പോൾ").
ഇത് സന്ദർഭത്തിൽ നിന്ന് മനസ്സിലാക്കുന്നു.
കാഞ്ചി വായനകളെ ഒനിയോമി (音読み) , കുനിയോമി (訓読み) എന്ന് പ്രധാനമായി തരം തിരിച്ചിരിക്കുന്നു, മിക്ക കാഞ്ജികൾക്കും കുറഞ്ഞത് രണ്ട് വായനകളെങ്കിലും ഉണ്ട്, ഒന്നോ അതിലധികമോ ഒനിയോമിയും, ഒന്നോ അതിലധികമോ  കുനിയോമിയും.
ഒനിയോമി (ചൈനീസ്-ജാപ്പനീസ് വായനരീതി)
കാഞ്ജി ചൈനീസിൽ നിന്നും ജാപ്പനീസിലേക്ക് കടമെടുത്തപ്പോൾ, ചൈനീസിൽ നിന്നും കാഞ്ജി വന്നതുകൊണ്ടുത്തന്നെ തീർച്ചയായും കാഞ്ജിക്ക് ചൈനീസിൽ വായിക്കുന്ന രീതിയുണ്ട്, ആ വായനാരീതിയെയാണ് ഒനിയോമി അഥവാ ചൈനീസ് വായന എന്ന് പറയുന്നത്.
ചില കാഞ്ജി ചൈനയുടെ വിവിധ ഭാഗങ്ങളിൽ നിന്ന്, വ്യത്യസ്ത സമയങ്ങളിൽ ജപ്പാനിലേക്കെത്തി, അതിനാൽ ഒന്നിലധികം ഒനിയോമിയുണ്ടാകാനും, പലപ്പോഴും ഒന്നിലധികം അർത്ഥങ്ങളുണ്ടാകാനും സാധ്യതയുണ്ട്.
ജപ്പാനിൽ കണ്ടുപിടിച്ച കാഞ്ജികൾക്ക് സാധാരണയായി ഒനിയോമി ഉണ്ടാകുവാൻ സാധ്യതയില്ല.
ചില സാധാരണ കാഞ്ജികളുടെ ഒനിയോമി വായനയും, അവയുടെ മാൻഡറിൻ ചൈനീസ് ഭാഷയിലുള്ള വായന രീതിയും ചുവടെയുള്ള പെട്ടിയിൽ.
ചില ഒനിയോമി വായനകൾ മാൻഡറിൻ ചൈനീസ് വായനയുമായി സാമ്യതയുണ്ടെന്നും കാണാം കാഞ്ജി അർത്ഥം ഒനിയോമി വായന 1 ഒനിയോമി വായന 2 ഒനിയോമി വായന 3 മാൻഡറിൻ ചൈനീസ് ഭാഷയിൽ വായന രീതി 明 ശോഭയുള്ള മ്യോ മെയ് മിൻ മിങ് 行 പോകുക ഗ്യോ ക്യോ അൻ സിങ് 子 കുട്ടി ഷി ഷി സു സി 京 തലസ്ഥാനം ക്യോ കെയ് കിൻ ജിങ് 兵 സൈനികൻ ഹ്യോ ഹെയ് ബിങ്
ഒനിയോമി സാധാരണയായി സംയുക്ത പദങ്ങളിലാണ് (ഒരു വാക്കിൽ ഒന്നിലതികം കാഞ്ജിയുള്ളത്) ഉപയോഗിക്കാറ്.
കുൻ‌യോമി (പ്രാദേശിക വായനരീതി)
ജാപ്പനീസ് പദത്തിന്റെ ഉച്ചാരണത്തെ അടിസ്ഥാനമാക്കിയുള്ള വായനയാണ് കുൻ‌യോമി .
ഒനിയോമിയെ പോലെ ഒരു കാഞ്ജിക്ക് ഒന്നിലധികം കുൻ‌യോമി വായനകൾ ഉണ്ടാകാറുണ്ട്.
എന്നാൽ ചില സാഹച്യരങ്ങളിൽ ഒരു കുൻ‌യോമി പോലുമില്ലാത്ത സന്ദർഭങ്ങളും ഉണ്ടാകാറുണ്ട്.
കുൻ‌യോമി വായന സാധാരണയായി ഉപയോഗിക്കാറ് ഒരു കാഞ്ജി ഒറ്റക്ക്, അതായത്, വേറെ കാഞ്ജികൾക്കൊപ്പമല്ലാതെ നിൽക്കുമ്പോഴാണ്.
ഉദാഹരണത്തിന് 飲む ( നൊമു ) എന്ന വാക്കിന്റെ അർത്ഥം കുടിക്കുക എന്നാണ്.
ഈ വാക്കിൽ ഒരു കാഞ്ജിയും ഒരു ഹിരഗാനയും ഉണ്ട്- കാഞ്ജി 飲 എന്നതിന് അർത്ഥം കുടിക്കുക എന്നാണ്, ഹിരഗാന む , ഒരു ക്രിയാപദമായ കുടിക്കുക എന്ന വാക്കിന്റെ കാലഭേദമാണ് (tense).
ഈ വാക്കിൽ ഒരു കാഞ്ജി മാത്രമാണ് ഉള്ളത്.
സമ്മിശ്ര വായന (Mixed reading)
ഒനിയോമി, കുൻ‌യോമി എന്നിവ രണ്ടും കൂട്ടി ഉപയോഗിക്കുന്ന ധാരാളം കാഞ്ചി സംയുക്ത വാക്കുകളുണ്ട്.
ഉദാഹരണത്തിന്, ഐനു ഭാഷയിൽ നിന്ന് വന്ന ജാപ്പനീസ് ഭാഷയിൽ അർത്ഥമില്ലാത്തതുമായ സപ്പോരോ നഗരമെന്ന ( 札幌市 ) പേര് ഒനിയോമി-കുൻയോമി സമ്മിശ്ര വായന ഉപയോഗിക്കുന്നു.
സ്ഥലനാമങ്ങൾ
പ്രസിദ്ധമായ ജപ്പാനിലെ സ്ഥലങ്ങളായ ടോകിയോ (東京), ക്യോത്തോ (京都), ജാപ്പനീസ് ദ്വീപുകളായ ഹോൻ‌ഷു (本州), ക്യൂഷു (九州 ), ഷിക്കോക്കു (四国), ഹൊക്കായ്ദൊ (北海道), എന്നിവയിലൊക്ക ഒനിയോമിയാണ് ഉപയോഗിക്കിക്കുക.
എങ്കിലും മിക്ക സ്ഥലപേരുകളും കുൻ‌യോമിയിലാണ് വായിക്കുക.
ഉദാഹരണത്തിന്, ഒസാക്ക (大阪), ആവോമോരി (青森 ).
ജാപ്പനീസ് എഴുത്തിൽ കാണപ്പെടുന്ന ചൈനീസ് സ്ഥലനാമങ്ങളും ചൈനീസ് വ്യക്തിനാമങ്ങളും കാഞ്ജിയിലാണ് സാധാരണ എഴുതാറ് (പ്രത്യേകിച്ചും പഴയതും അറിയപ്പെടുന്നതുമായ പേരുകൾക്ക്).
കാഞ്ജിയിലാണ്  എഴുതിയിട്ടുള്ളതെങ്കിൽ, ഒനിയോമി ഉപയോഗിച്ച് മിക്കവാറും വായിക്കപ്പെടും.
തത്ഫലമായുണ്ടാകുന്ന ജാപ്പനീസ് ഉച്ചാരണം ആധുനിക ചൈനീസ് ഭാഷ സംസാരിക്കുന്നവരിൽ നിന്ന് വ്യത്യസ്തമായി തോന്നാം.
ഉദാഹരണത്തിന്, ബെയ്ജിംഗ് (北京) പെകിൻ എന്നും , നാൻ‌ജിംഗ് (南京) നാൻകിൻ എന്നും ജാപ്പനീസിൽ വായിക്കപ്പെടുന്നു.
ചില ചൈനീസ് സ്ഥലനാമങ്ങൾ ചൈനീസ് അല്ലാത്ത മറ്റ് ഭാഷകളിൽ നിന്നുമാകാം.
ഉദാഹരണത്തിന്, മംഗോളിയൻ‌ ഭാഷ , അങ്ങനെയുള്ള സ്ഥലനാമങ്ങൾ കത്തക്കാനയിലാണ് എഴുതാറ്.
ഉദാഹരണത്തിന്, ഹാറ്ബിൻ‌ (Harbin) (ハルビン),  ഉറുംചി (Ürümqi) (ウルムチ).
ലാസ (Lhasa) (ラサ).
കാഞ്ജി വിദ്യാഭ്യാസം
ആറാം ക്ലാസ് പൂർത്തിയാക്കുന്നതിന് മുമ്പ് ജാപ്പനീസ് സ്കൂൾ കുട്ടികൾ 1,006 അടിസ്ഥാന കാഞ്ജി അക്ഷരങ്ങളായ ക്യോയിക്കു കാഞ്ജി പഠിക്കുമെന്ന് പ്രതീക്ഷിക്കുന്നു.
ജാപ്പനീസ് ഭാഷയിൽ പത്രങ്ങളും സാഹിത്യങ്ങളും വായിക്കാൻ ആവശ്യമായ  കാഞ്ജികളാണ് ജോയോ കാഞ്ജി.
അക്ഷരങ്ങളുടെ ഈ വലിയ പട്ടിക ഒമ്പതാം ക്ലാസ് അവസാനത്തോടെ ജാപ്പനീസ് സ്കൂൾ കുട്ടികൾ പഠിക്കണം.
ജപ്പാൻ കാഞ്ചി ആപ്റ്റിറ്റ്യൂഡ് ടെസ്റ്റിംഗ് ഫൌണ്ടേഷൻ " കാഞ്ചി കെന്റായി "(日本漢字能力検定試験 നിഹോൺ കാഞ്ജി നോര്യൊക്കു കെൻ‌തായ് ഷിക്കെൻ‌ ) നൽകുന്നു, കാഞ്ചി കെന്റായി, കാഞ്ചി വായിക്കാനും എഴുതാനുമുള്ള കഴിവ് പരീക്ഷിക്കുന്നു.
കാഞ്ചി കെന്റൈയിലെ ഏറ്റവും ഏറ്റവും വലിയ പരീക്ഷണം ആറായിരത്തോളം കാഞ്ചി പരീക്ഷിക്കുന്നു.
കെണി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Keni_(Film)
1982ൽ പ്രദർശനത്തിനെത്തിയ മലയാള ചലച്ചിത്രമാണ് കെണി .
റീത്ത ഇന്റർനാഷണലിന്റെ ബാനറിൽ പ്രേം നവാസ് നിർമ്മിച്ച ഈ ചിത്രം സംവിധാനം ചെയ്തത് ശശികുമാർ ആയിരുന്നു.
പ്രേംനസീർ , അടൂർ ഭാസി , മമ്മൂട്ടി , സത്താർ , ബഹദൂർ , കെ.ആർ. വിജയ , ശുഭ , തുടങ്ങിയവരായിരുന്നു പ്രധാന അഭിനേതാക്കൾ .
ജി ദേവരാജന്റെ സംഗീതത്തിൽ പെരുമ്പുഴ ഗോപാലകൃഷ്ണന്റെ ഗാനങ്ങൾ   ഈ ചിത്രത്തിലുണ്ട്.
താരം വേഷം 1 പ്രേംനസീർ രാജേന്ദ്രൻ 2 കെ ആർ വിജയ നിർമ്മല 3 മമ്മൂട്ടി ബാബു 4 അടൂർ ഭാസി ഗിരിജാവല്ലഭമേനോൻ 5 ശുഭ രജനി 6 ജനാർദ്ദനൻ മധുസൂദനൻ 7 അസീസ് ജാഫർ 8 സത്താർ ചന്ദ്രൻ 9 രാമു രവി 10 അനുരാധ 11 കെ പി എ സി സണ്ണി തമ്പുരാൻ 12 ബഹദൂർ പ്രാവച്ചമ്പലം പ്രഭാകരൻ 13 കടുവാക്കുളം ആന്റണി അലി പാട്ടരങ്ങ് വരികൾ: പെരുംപുഴ ഗോപാലകൃഷ്ണൻ ഈണം: ജി. ദേവരാജൻ നമ്പർ.
പാട്ട് പാട്ടുകാർ രാഗം 1 ദൈവമൊന്നു  അമ്മയൊന്നു പി. സുശീല , കെ.ആർ. വിജയ 2 കടലിനക്കരെ നിന്നും പി. മാധുരി , ഡോ. ഭരദ്വാജ് 3 മഴവിൽക്കൊടിയും തോളിലേന്തി കെ.ജെ. യേശുദാസ് പരാമർശങ്ങൾ പുറംകണ്ണികൾ കെണി (1982) ഇന്റർനെറ്റ് മൂവി ഡാറ്റാബേസിൽ കെണി (1982) വിഡിയോ യൂട്യൂബിൽ
ട്രപിസോയ്ഡ് അസ്ഥി ഇംഗ്ലീഷ് വിലാസം https://ml.wikipedia.org/wiki/Trapezoid_bone
ട്രപിസോയ്ഡ് അസ്ഥി ( ലെസ്സർ മൾട്ടാങ്കുലാർ അസ്ഥി ) മനുഷ്യനുൾപ്പെടെയുള്ള നാൽക്കാലികളിൽ കാണുന്ന ഒരു കാർപൽ അസ്ഥിയാണ് .
കാർപൽ അസ്ഥികളുടെ ഡിസ്റ്റൽ നിരയിലെ ഏറ്റവും ചെറിയ അസ്ഥിയാണിത്.
ആപ്പുപോലുള്ള ആകൃതിയാണിതിനുള്ളത്.
ആപ്പിന്റെ വീതിയുള്ള അറ്റം ഡോർസൽ (പിന്നിലുള്ള) പ്രതലത്തിനും വീതി കുറഞ്ഞ അറ്റം പാമാർ (കൈപ്പത്തിയുടെ വശത്തുള്ള) പ്രതലത്തിനും രൂപം നൽകുന്നു.
പരസ്പരം സ്പർശിച്ചിരിക്കുന്നതും മൂർച്ചയുള്ള അരികുകൾ കൊണ്ട് വിഭജിച്ചതുമായ നാല് ഫേസറ്റുകളാണ് (അസ്ഥികളുമായി സന്ധിക്കുന്ന ഭാഗം) ഇതിനുള്ളത്.
ഉരഗങ്ങളുടെയും ഉഭയജീവികളുടെയും രണ്ടാമത് ഡിസ്റ്റൽ കാർപൽ അസ്ഥിയോട് തത്തുല്യമാണ് ഈ അസ്ഥി.
ഗ്രീക്ക് ഭാഷയിൽ ട്രപീസിയോൺ (തുല്യമല്ലാത്ത ചതുഷ്കോണം) എന്ന വാക്കിൽ നിന്നാണ് ഈ അസ്ഥിയുടെ പേര് ഉടലെടുത്തത്.
ട്ര എന്നാൽ നാല് എന്നും പെസ എന്നാൽ കാലെന്നോ വക്കെന്നോ അർത്ഥമുള്ളതിനാൽ ചെറിയ മേശ എന്നും ഈ വാക്കിന് അർത്ഥമുണ്ട്.
സുപ്പീരിയർ പ്രതലം ചതുഷ്കോണവും മിനുസമുള്ളതും ചെടുതായി അവതലവും (കോൺകേവ്) ആണ്.
സ്കഫോയ്ഡ് അസ്ഥിയോട് ഈ പ്രതലം സന്ധിക്കുന്നു.
ഇൻഫീരിയർ പ്രതലം രണ്ടാമത് മെറ്റാകാർപൽ അസ്ഥിയുടെ പ്രോക്സിമൽ ഭാഗവുമായി സന്ധിക്കുന്നു.
ഇത് ഒരു വശത്തുനിന്ന് മറു വശത്തേയ്ക്ക് ഉത്തലവും (കോൺവെക്സ്) മുന്നിൽ നിന്ന് പിന്നിലേക്ക് അവതലവും (കോൺകേവ്) ആണ്.
ഒരു വരമ്പ് (റിഡ്ജ്) കാരണം ഇത് തുല്യമല്ലാത്ത രണ്ട് ഭാഗങ്ങളായി തിരിഞ്ഞിരിക്കുന്നു.
ഡോർസൽ പ്രതലവും പാമാർ പ്രതലവും ലിഗമെന്റുകൾ യോജിക്കുന്നതിനാൽ പരുക്കനാണ്.
ഡോർസൽ പ്രതലമാണ് വലുത്.
ലാറ്ററൽ പ്രതലം മിനുസമുള്ളതും ഉത്തലവുമാണ് (കോൺവെക്സ്).
ഇത് ട്രപ്പീസിയവുമായി സന്ധിക്കുന്നു.
മീഡിയൽ പ്രതലം മുൻ ഭാഗത്ത് കാപിറ്റേറ്റ് അസ്ഥിയുമായി സന്ധിക്കുന്നതിനു വേണ്ടി അവതലവും (കോൺകേവ്)  മിനുസമുള്ളതുമാണ്.
ഇന്ററോഷ്യസ് ലിഗമെന്റുമായി യോജിക്കുന്നതു കാരണം പിൻ ഭാഗം പരുപരുത്തതാണ്.
ഇവയും കാണുക Bone terminology Terms for anatomical location Trapezoid distinguishing meanings of trapezoid and trapezium in American English and British English ചിത്രശാല ട്രപിസോയ്ഡ് അസ്ഥി.
ഇടത് കയ്യിലെ അസ്ഥികൾ.
കൈക്കുഴയ്ക്ക് തിരശ്ചീനമായ ഛേദം.
ഹാമേറ്റ് അസ്ഥി ഇംഗ്ലീഷ് വിലാസം https://ml.wikipedia.org/wiki/Hamate_bone
ഹാമേറ്റ് അസ്ഥി ( അൺസിഫോം അസ്ഥി ) കൈക്കുഴയിലെ ആപ്പിന്റെ ആകൃതിയുള്ള ഒരസ്ഥിയാണ്.
ഈ ആകൃതിയും കൊളുത്ത് പോലെ ഇതിൽ നിന്ന് മുഴച്ചു നിൽക്കുന്ന ഒരു ഭാഗവും കാരണം ഈ അസ്ഥി തിരിച്ചറിയാൻ എളുപ്പമാണ്.
കാർപൽ അസ്ഥികളിൽ മീഡിയൽ വശത്തായി താഴെയാണ് ഹാമേറ്റിന്റെ സ്ഥാനം.
ഇത്ന്റെ ബേസ് ഭാഗം താഴേയ്ക്ക് നോക്കി നാലാമതും അഞ്ചാമതും മെറ്റാകാർപൽ അസ്ഥികളുമായി ചേർന്നാണിരിക്കുന്നത്.
ഇതിന്റെ തലഭാഗം (അപെക്സ്/apex) മുകൾ/ലാറ്ററൽ വശങ്ങളിലേയ്ക്ക് നോക്കിയിരിക്കുന്നു.
ഈ അസ്ഥി മറ്റു സസ്തനികളിലും കാണപ്പെടുന്നുണ്ട്.
ഉരഗങ്ങളിലെയും ഉഭയജീവികളിലെയും നാലാമത് ഡിസ്റ്റൽ കാർപൽ അസ്ഥിക്ക് സമാനമാണ് ഹാമേറ്റ്.
ലാറ്റിൻ ഭാഷയിലെ ഹാമേറ്റസ് (കൊളുത്ത്) എന്ന വാക്കിൽ നിന്നാണ് ഹാമേറ്റിന് ഈ പേരുണ്ടായത്.
പ്രതലങ്ങൾ ഈ ലേഖന വിഭാഗം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(September 2011) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ആറു പ്രതലങ്ങളാണ് ഹാമേറ്റിനുള്ളത്: സുപ്പീരിയർ (മുകളിലുള്ള) പ്രതലം ആപ്പിന്റെ അപെക്സ് ഭാഗത്താണ്.
ഇത് വളരെ ഇടുങ്ങിയതും കോൺവെക്സ് (ഉത്തല) ആകൃതിയിലുമുള്ളതാണ്.
ഇത് ലൂണേറ്റ് അസ്ഥിയുമായി സന്ധിക്കുന്നു.
ഇൻഫീരിയർ (കീഴെയുള്ള) പ്രതലം നാലാമതും അഞ്ചാമതും മെറ്റാകാർപൽ അസ്ഥികളുമായി സന്ധിക്കുന്നു.
കോൺകേവ് (അവതല) ആകൃതിയുള്ള ഈ സന്ധികൾ തമ്മിൽ വേർതിരിക്കുന്ന ഒരു റിഡ്ജ് ഉണ്ട്.
ഡോർസൽ (പിൻ വശത്തുള്ള) പ്രതലം ത്രികോണാകൃതിയുള്ളതും ലിഗമെന്റ് യോജിക്കുന്നതിനാൽ പരുക്കനുമാണ്.
വോളാർ (കൈവെള്ളയുടെ വശത്തുള്ള) പ്രതലത്തിൽ അൾനയുടെ വശത്തായി മുന്നിലേക്കും ലാറ്ററൽ വശത്തേയ്ക്കുമായി തള്ളിനിൽക്കുന്ന ഒരു വളഞ്ഞ കൊളുത്തുപോലുള്ള മുഴയുണ്ട്.
മീഡിയൽ (ശരീരത്തിന്റെ മദ്ധ്യരേഖയോട് അടുത്തുള്ള) പ്രതലം ട്രൈക്വിട്രൽ അസ്ഥിയുമായി സന്ധിക്കുന്നു.
സന്ധിക്കുന്ന ഭാഗത്തിന് ഒബ്ലോങ് ആകൃതിയാണുള്ളത്.
ലാറ്ററൽ (മദ്ധ്യരേഖയിൽ നിന്നും അകലെയുള്ള) പ്രതലം കാപ്പിറ്റേറ്റ് അസ്ഥിയുമായി മുകളിൽ പിന്നിലായുള്ള ഭാഗത്ത് സന്ധിക്കുന്നു.
ബാക്കിയുള്ള ഭാഗം ലിഗമെന്റുകൾ യോജിക്കുന്നതു കാരണം പരുക്കനാണ്.
ക്ലിനിക്കൽ പ്രത്യേകത
ഗോൾഫ് കളിക്കാർ പന്തടിക്കാൻ ഗോൾഫ് ക്ലബ് ചുഴറ്റുമ്പോൾ അബദ്ധത്തിൽ തറയിൽ കൊണ്ടാൽ സാധാരണ പൊട്ടാറുള്ള അസ്ഥിയാണ് ഹാമേറ്റ്.
ചിലപ്പോൾ എക്സ് റേ പരിശോധനയിൽ ഈ പൊട്ടൽ കണ്ടെത്താൻ സാധിച്ചില്ലെന്നിരിക്കും.
എന്തിലെങ്കിലും മുറുകെ പിടിക്കുമ്പോൾ വേദന തോന്നുകയും അസ്ഥിക്ക് മുകളിൽ വേദന തോന്നുകയുമാണ് പ്രധാന ലക്ഷണങ്ങൾ.
അൾനാർ നാഡിയിൽ അസ്വസ്ഥതയും തോന്നാടുണ്ട്.
ചെറുവിരലിലും ഭാഗികമായി മോതിരവിരലിലും (അൾനാർ വശത്തെ 1 1/2 വിരലുകൾ) മരവിപ്പും ബലക്ഷയവും തോന്നൽ ലക്ഷണങ്ങളാണ്.
ബേസ് ബോൾ കളിക്കാർക്കും ഈ പരിക്കുണ്ടാകാറുണ്ട്.
പല പ്രഫഷണൽ ബേസ് ബോൾ കളിക്കാർക്കും ഈ അസ്ഥി എടുത്തു മാറ്റേണ്ടി വന്നിട്ടുണ്ട്.
"വിൽസന്റെ കൈക്കുഴ" എന്നും ഇതിനെ വിളിക്കാറുണ്ട്.
ഹാമേറ്റ് അസ്ഥിയിൽ കാൽസ്യം നിറയുന്നത് (കാൽസിഫിക്കേഷൻ) എക്സ് റേ പരിശോധനയിലൂടെ കാണുന്നത് ഓർത്തോഡോണ്ടിക്സ് വിദഗ്ദ്ധർ ചികിത്സ തിരഞ്ഞെടുക്കാൻ ഉപയോഗിക്കാറുണ്ട്.
കൂടുതൽ വായനയ്ക്ക് Bone terminology Terms for anatomical location ചിത്രശാല ഹാമേറ്റ് അസ്ഥി.
ഇടതുകൈപ്പത്തിയിലെ അസ്ഥികൾ.
കൈവെള്ളയുടെ വശത്തെ ദൃശ്യം ഇടതുകൈപ്പത്തിയിലെ അസ്ഥികൾ.
പുറകിൽ നിന്നുള്ള ദൃശ്യം.
കൈക്കുഴയിൽക്കൂടിയുള്ള തിരശ്ചീന തലത്തിന്റെ ദൃശ്യം അവലംബം
കാപ്പിറ്റേറ്റ് ഇംഗ്ലീഷ് വിലാസം https://ml.wikipedia.org/wiki/Capitate_bone
മനുഷ്യന്റെ കയ്യിൽ കാണപ്പെടുന്ന ഏറ്റവും വലിയ കാർപൽ അസ്ഥിയാണ് കാപ്പിറ്റേറ്റ്.
കൈക്കുഴയുടെ മദ്ധ്യത്തായാണ് ഇതിന്റെ സ്ഥാനം.
ഈ അസ്ഥിയുടെ മുകൾ ഭാഗത്തായി ഒരു ഉരുണ്ട ഹെഡ് (തല) എന്നു വിളിക്കുന്ന ഭാഗമുണ്ട്.
സ്കാഫോയ്ഡും ലൂണേറ്റും ചേർന്നുണ്ടാകുന്ന അവതല ഭാഗത്തോടാണ് ഹെഡ് സന്ധിക്കുന്നത്.
ഹെഡിന് താഴെ നെക്കും (കഴുത്ത്) ബോഡിയും (ശരീരം) ഉണ്ട്.
മറ്റ് സസ്തനികളിലും ഈ അസ്ഥി കാണപ്പെടുന്നുണ്ട്.
ഉഭയജീവികളിലെയും , ഉരഗങ്ങളിലെയും മൂന്നാമത് ഡിസ്റ്റൽ കാർപൽ എന്ന അസ്ഥിക്ക് തത്തുല്യമാണ് കാപ്പിറ്റേറ്റ്.
ലാറ്റിൻ ഭാഷയിലെ കാപ്പിറ്റേറ്റസ് (തലയുള്ളത്) എന്ന വാക്കിൽ നിന്നാണ് കാപ്പിറ്റേറ്റ് എന്ന വാക്കിന്റെ ഉദ്ഭവം.
കാപിറ്റ് എന്നാൽ ലാറ്റിനിൽ തല എന്നാണർത്ഥം.
സുപ്പീരിയർ പ്രതലം ഉരുണ്ടതും മിനുസമുള്ളതുമാണ്.
ഇത് ലൂണേറ്റ് അസ്ഥിയോട് സന്ധിക്കുന്നു.
ഇൻഫീരിയർ പ്രതലം രണ്ട് റിഡ്ജുകളാൽ മൂന്ന് ഭാഗങ്ങളായി തിരിഞ്ഞിട്ടുണ്ട്.
രണ്ടാമതും മൂന്നാമതും നാലാമതും മെറ്റാകർപൽ അസ്ഥികളുമായി ഈ ഭാഗങ്ങൾ സന്ധിക്കുന്നു.
മൂന്നാമത് മെറ്റാകാർപൽ അസ്ഥിയുമായി സന്ധിക്കുന്ന ഭാഗമാണ് ഏറ്റവും വലുത്.
ഡോർസൽ പ്രതലം വീതിയുള്ളതും പരുക്കനുമാണ്.
വോളാർ പ്രതലം ഇടുങ്ങിയതും ഉരുണ്ടതും ലിഗമെന്റുകളും അഡക്റ്റർ പോളിസിസ് പേശിയുടെ ഒരു ഭാഗവും ചേരുന്നതു കാരണം പരുക്കനുമാണ്.
ലാറ്ററൽ പ്രതലം ട്രപ്പിസോയ്ഡ് അസ്ഥിയുമായി മുന്നിൽ താഴെ ഭാഗത്തായി ഒരു ചെറിയ ഫേസറ്റ് (സന്ധി ചെയ്യുന്ന പ്രതലം)  വഴി സന്ധിക്കുന്നു.
ഇതിനു പിന്നിൽ ഇന്ററോഷ്യസ് ലിഗമെന്റ് അസ്ഥിയോട് യോജിക്കുന്ന കുഴിഞ്ഞ ഒരു പരുക്കൻ ഭാഗമുണ്ട്.
ഇതിനുമുകളിലാണ് ആഴത്തിലുള്ള ഒരു തോടുപോലുള്ള ലിഗമെന്റുകൾ യോജിക്കുന്നതു കാരണം പരുക്കനായ ഭാഗമുള്ളത്.
ഇതിനും മുകളിൽ നാവിക്കുലാർ അസ്ഥിയുമായി സന്ധിക്കുന്ന മിനുസമുള്ള ഒരു ഉത്തല (കോൺവെക്സ്) പ്രതലമുണ്ട്.
മീഡിയൽ പ്രതലം ഹാമേറ്റ് അസ്ഥിയുമായി ഒരു മിനുസമുള്ളതും അവതലവും (കോൺകേവ്) നീണ്ടതുമായ ഫേസറ്റ് വഴി സന്ധിക്കുന്നു.
ഇന്ററോഷ്യസ് ലിഗമെന്റിന്റ് യോജിക്കുന്ന മുൻഭാഗം പരുക്കനാണ്.
സ്കഫോയ്ഡ് ഏഴ് അസ്ഥികളുമായി സന്ധിക്കുന്ന്: സ്കഫോയ്ഡ് അസ്ഥിയും ലൂണേറ്റ് അസ്ഥിയും പ്രോക്സിമൽ വശത്തും, രണ്ടാം മെറ്റാകാർപലും , മൂന്നാം മെറ്റാകാർപലും , നാലാം മെറ്റാകാർപലും ഡിസ്റ്റൽ വശത്തും, ട്രൈക്വിട്രൽ റേഡിയൽ വശത്തും, ഹാമേറ്റ് അൾനാർ വശത്തും.
കൂടുതൽ വായനയ്ക്ക് Bone terminology Terms for anatomical location ചിത്രശാല കാപ്പിറ്റേറ്റ് അസ്ഥി ഇടതു കയ്യിലെ കാപ്പിറ്റേറ്റ് അസ്ഥി.
പാമാർ പ്രതലം ഇടതു കയ്യിലെ കാപ്പിറ്റേറ്റ് അസ്ഥി.
വോളാർ പ്രതലം ഇടതു കൈപ്പത്തിയിലെ അസ്ഥികൾ.
കൈത്തണ്ടയ്ക്ക് കുറുകെ മുറിച്ചദൃശ്യം
ലേഖന സൂചിക
ട്രപീസിയം (അസ്ഥി) ഇംഗ്ലീഷ് വിലാസം https://ml.wikipedia.org/wiki/Trapezium_(bone) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2009 ഡിസംബർ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ട്രപീസിയം അസ്ഥി ( ഗ്രേറ്റർ മൾട്ടാൻഗുലാർ അസ്ഥി ) കൈക്കുഴയിലെ ഒരു കാർപൽ അസ്ഥിയാണ് .
പാമാർ പ്രതലത്തിൽ (കൈപ്പത്തിയുടെ വശത്ത്/മുൻ വശത്ത്) കാണുന്ന ആഴമുള്ള തോടുപോലുള്ള ഭാഗം കാരണം ട്രപ്പീസിയത്തിനെ തിരിച്ചറിയാൻ എളുപ്പമാണ്.
കാർപൽ അസ്ഥികളിൽ സ്കഫോയ്ഡിനും ഒന്നാമത് മെറ്റാകാർപലിനും (തള്ളവിരലിലെ മെറ്റാകാർപൽ) ഇടയിൽ റേഡിയൽ വശത്തായാണ് ഇതിന്റെ സ്ഥാനം.
ഉരഗങ്ങളിലെയും ഉഭയജീവികളിലെയും ഒന്നാമത് ഡിസ്റ്റൽ കാർപലിന് തത്തുല്യമാണ് ട്രപീസിയം അസ്ഥി.
സുപ്പീരിയർ പ്രതലം മുകളിലേക്കും മീഡിയൽ വശത്തേയ്ക്കും തിരിഞ്ഞാണിരിക്കുന്നത്.
മീഡിയൽ ഭാഗത്ത് ഇത് മിനുസമുള്ളതും ലാറ്ററൽ ഭാഗത്ത് പരുക്കനുമാണ്.
ലാറ്ററൽ പ്രതലം ഇതിന്റെ തുടർച്ചയാണ്.
ഇൻഫീരിയർ പ്രതലം ഓവൽ ആകൃതിയുള്ളതും ഒരു വശത്തുനിന്ന് മറുവശത്തേയ്ക്ക് നോക്കുമ്പോൾ അവതലവും (കോൺകേവ്) മുന്നിൽ നിന്ന് പിന്നിലേക്ക് നോക്കുമ്പോൾ ഉത്തലവുമാണ്.
ഒന്നാമത് മെറ്റാകാർപൽ അസ്ഥിയുടെ ബേസുമായി കുതിര സവാരിക്കുപയോഗിക്കുന്ന സാഡിൽ പോലുള്ള ഈ പ്രതലം സന്ധിക്കുന്നു.
തള്ളവിരൽ കൊണ്ട് മറ്റു വിരലുകളെ തൊടാൻ സാധിക്കുന്നത് (ഒപ്പോസിഷൻ എന്ന ചലനം) ഈ ആകൃതി കൊണ്ടു കൂടിയാണ്.
ഡോർസൽ പ്രതലവും മിനുസമുള്ളതാണ്.
പാമാർ പ്രതലം ഇടുങ്ങിയതും പരുക്കനുമാണ്.
ഇതിന്റെ മുകൾ ഭാഗത്ത് ഒരു ആഴമുള്ള തോട് (ഗ്രൂവ്) പോലെയുള്ള ഭാഗമുണ്ട്.
ഫ്ലെക്സർ കാർപൈ റേഡിയാലിസ് എന്ന പേശിയുടെ ടെണ്ടൻ ഇതിലൂടെയാണ് കടന്നു പോകുന്നത്.
ഈ പ്രതലത്തിൽ നിന്നാണ് ഒപ്പോണൻസ് പോളിസിസ് അബ്ഡക്റ്റർ പോളിസിസ് ബ്രെവിസ് ഫ്ലെക്സർ പോളിസിസ് ബ്രെവിസ് എന്നീ പേശികൾ ഉദ്ഭവിക്കുന്നത്.
ട്രാൻസ്വേഴ്സ് കാർപൽ ലിഗമെന്റും ഈ പ്രതലവുമായി യോജിക്കുന്നുണ്ട്.
ലാറ്ററൽ പ്രതലം വീതിയുള്ളതും ലിഗമെന്റുകൾ യോജിക്കുന്നതിനാൽ പരുക്കനുമാണ്.
മീഡിയൽ പ്രതലത്തിൽ രണ്ട് ഫേസറ്റുകളുണ്ട് (അസ്ഥികൾ സന്ധിക്കുന്ന ഭാഗം).
മുകളിലുള്ള അവതലവും വലുതുമായ ഫേസറ്റിൽ ട്രപ്പിസോയ്ഡ് അസ്ഥിയും; താഴെയുള്ള ചെറുതും അണ്ഡാകൃതിയുള്ളതുമായ ഫേസറ്റിൽ രണ്ടാമത്തെ മെറ്റാകാർപലും സന്ധിക്കുന്നു.
ട്രപീസിയത്തിന്റെ ട്യൂബർക്കിൾ
ട്രപ്പീസിയത്തിന്റെ ട്യൂബർക്കിൾ (tubercle of trapezium) അബ്ഡക്റ്റർ പോളിസിസ് ബ്രെവിസ് പേശി ചിലപ്പോൾ സന്ധിക്കുന്ന ഒരു മുഴയാണ്.
ഇവയും കാണുക Anatomical terms of location Bone terminology Finger Hand ചിത്രശാല ട്രപീസിയം അസ്ഥി ഇടത്തേ കയ്യിലെ അസ്ഥികൾ (ഡോർസൽ പ്രതലം).
കൈക്കുഴയിലെ ലിഗമെന്റുകൾ.
മുന്നിൽ നിന്നുള്ള കാഴ്ച്ച.
ചൂണ്ടുവിരലിലെ ടെണ്ടനുകളും വിൻകുല ടെണ്ടിനയും.
കൈക്കുഴയ്ക്ക് തിരശ്ചീനമായുള്ള ഛേദം.
Trapezium (bone) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കെൻ തോംപ്സൺ ഇംഗ്ലീഷ് വിലാസം https://ml.wikipedia.org/wiki/Ken_Thompson
കെൻ തോംപ്സൺ (ജനനം:1942) യുണിക്സ് ഓപ്പറേറ്റിംഗ് സിസ്റ്റം, സി ലാംഗ്വോജ് എന്നിവയുമായി ഇഴ പിരിക്കാനാവത്ത വിധം ബന്ധപ്പെട്ട് കിടക്കുന്ന നാമമാണ് കെൻ.
1969 ലാണ് യുണിക്സ് ഓപ്പറേറ്റിംഗ് സിസ്റ്റം രചിക്കുന്നത്.